Ebenezer: Bahan Jamita Evangelium Minggu II Dung Trinitatis, 9 Juni 2013\nBahan Jamita Evangelium Minggu II Dung Trinitatis, 9 Juni 2013\nHuaso ni Jesus Pangoluhon\nSomalna molo dipamalum Jesus na marsahit, sai adong do sarana na dipangke Jesus songon media pasahathon hamalumon i. Isarana, tingki dipamalum Jesus sahalak na mapitung gabe marnida, jumolo ditijuri Jesus simalolong ni na mapitung i, gabe marnida ma ibana (Markus 8: 23). Dung i di tingki na asing muse, laho didapholhon ma i tu mata ni na mapitung i, dung i disuru ma na mapitung i marsuap tu dano Siloam, gabe marnida ma ibana (Joh.9:6-7). Manang tu angka na marsahit na asing, ingkon na ro do Jesus langsung mengunjungi na marsahit i, dijama tanganna manang ulu ni na marsahit i , ditangiangkhon ma dung i malum. Alai anggo na di turpuk on, ndang na marsahit dipaboa alai sahalak dakdanak baoa na mate, anak ni sahalak ina na mabalu jala na pogos dipabangkit Jesus di Nain.\n1. Ayat 11- 12; Parjumpangan Jesus dohot Ina Namabalu. Andorang so turpuk on Jesus pamalum sahit ni naposo ni sada letnan (Luk7:1-10), alai dibagasan turpuk on dipangolu Jesus sahalak dolidoli ima anak ni sahalak ina na mabalu na mate di Huta Nain. Pandok ni si Calvin, molo dipaboa diturpuk on goar ni huta Nain napatuduhon sada sejarah do on. Torop do na mangihuthon Jesus asing ni angka siseanNa i jala laos nasida do na gabe sitindangi di na masa i. Jala na ringkot pinarrohahon, na masa i topet manodonokhon Bahal ni huta i. Uju i somal do dipatupa parjumpangan di bahal ni huta (1 Musa 23:10; 34:10; 5 Musa 17: 5; 22:24; 25:7; Jos.20:4; Rut 4:1,11). Jadi bahal ni huta on jotjot do inganan ni torop jolma pajumpang. Parjumpangan ni Jesus dohot ina namabalu i ndada na kebetulan, alai nunga di aturhon Debata; Providentia Dei (pemeliharaan Allah); Lukas 22:22 Tong do nian langka ni Anak ni jolma i, songon naung diaturhon tu Ibana; alai marjea do halak na manjehehon Ibana! (ptds. Pslm.31:16; 33:11; 39:5-6; 119:89-91; Poda 16:4,33; 19:21; Dan.4:34,35; Ul.Ap.2:23; 4:27,28; 17:26; Ef.1:4,11). Boi do sungkunsungkun rohanta mandok; Boasa ditingki i marujung ngolu dakdanak i? jala boasa laos sadari ari pananomonna? Boasa Jesus pola mardalan 40 km daona di ari i asa boi sahat tu Huta Nain di arianna i? Boasa boi topet Jesus masuk sian dalan tu Huta i na gabe dalan haruruar ni bangke na niusung i ? (ptds. 1 Musa 22:13; 24:15; Pang.7:13-15; Rut 2:3; Jer.38:7-13; Ul.Ap.23:12-22) Molo sanga tarlambat pajumpang dohot Jesus nunga tartanom dakdanak i. Rom 8:28 Alai taboto do, saluhutna do manumpak tu na denggan di angka na marholong ni roha di Debata, angka na jinouna sian tahina hian. Jala molo dibagasna dope na mate i ndada adong na boi manjouhon Jesus asa paheheonNa. Alai diboto Debata do mangaturhon saluhutna, jala ndada na so pamotoan ni Debata na masa i nang dingolunta dihasiangan onpe (‘A Treasury of Spurgeon on the Life and Work of Our Lord’, vol 4, hal 49,55.). Ia dao ni huta Kapernaum tu Nain ima hirahira 40 km jala sadari pardalanan.Jala hatiha i ndang boi masa pananomon di huta ni halak Jahudi ia so pinompar nisi Daud dohot si Samuel napinarsangapan i – 1 Sam.28:3). Ido umbahen asa dipataru bangke ni dakdanak i tu duru ni huta i.\n2. Ayat 13 - 15; Sian asi ni roha tu hangoluan. Dung dibereng Jesus na mabalu i, maras ma rohaNa siala hamamate ni anakhon ni na mabalu i, holan i do anakhonna. Jotjot do maras dohot asi ni roha ni Debata patubu halongangan (ptds. Mat.14:14; 15:32). Didok Jesus tu ina na mabalu i; “Unang ho tangis!” pandohan on ndada mangorai hita asa tangis uju masa hamatean tu halak na tahaholongi. Alai pandohan i nanaeng patuduhon kepastian manang jaminan ni Jesus pauba habot ni roha (tangis) gabe las ni roha (hangoluan). Jala paboa na marhuaso do Jesus pauba tangis i gabe las ni roha. Holan batang i do di jama Jesus marhite parenta asa dungo dakdanak i. Uju i ndada poti inganan ni bangke alai batang usungan do. Di tingki i marlangku do uhum na mangorai asa unang dais tu bangke manang holiholi na mate ai dianggap ramun (najis) do i (ptds. 3 Musa 21:11; 4 Musa 5:2; 6:6,11; 9:6,7,10; 19: 11,13,16,18) alai ndang ramun molo holan mangonai usunganna. Alai molo tajaha di Lukas 6 : 54 dipangolu Jesus do anak ni si Jairus jala ditiop do bangke ni dakdanak i. Alai ndada gabe ramun Jesus bahenon ni i, alai sabalaikna dakdanak i do na gabe mangolu. Ndada dipaima Jesus asa adong na mangidhon tu Ibana laho pangoluhon. Johannes 5:25 Na tutu situtu do na hudok on tu hamu: Na ro ma tingkina jala nunga masa nuaeng, begeon ni angka na mate i ma disi soara ni Anak ni Debata; gabe mangolu ma angka na umbegesa. Jala adong tolu macam inganan ni na mate na dipangolu Jesus ima : anak ni si Jairus di podomanna dipangolu, anak ni na mabalu na diturpuk on sian usungan, si Lasarus di tanoman (udean) di pabangkit. Lapatan ni i ndada marhuaso inganan nang partingkian laho mangambati huaso ni Jesus. Dung mangolu dakdanak i dilehon ma tu inana. Dipasahat do nang si Lasarus tu angka ibotona (ptds. 1 Raja 17:23; 2 Raja 4:36). Marhite i ma antusanta na dihahalongi Debata do ganup keluarga asa tongtong dibagasan hasadaon jala masihaholongan.\n3. Ayat 16 – 17; pangalaho na masa sian na halongangan i. Dibaritahon do gabe hatahutan do nasida sasude ala manghilalahon na maringan Debata ditongatonganasida. Ndang apala bagas diantusi nasida ise do Jesus, dilapati nasida do Jesus songon sahalak Panurirang Bolon, hape lobi sian pangantusion nasida i, ia Jesus ima Debata i sandiri. Tarida do ha-Debata-on ni Jesus na so apala maol pangoluhon na mate martimbanghon si Elia, Elisa dohot si Petrus boi tasulingkiti di 1 Raja 17:19-23; 2 Raja 4: 28-36; Ul.Ap.9:40; 20:9-12 na maol pabangkithon na mate. Tar sar ma baritaNa tu sandok luat Jude, napatuduhon gabe sada barita las ni roha tu na manjangakhonsa, ala olo do adong na do lomo rohana mambege barita i, songon halak Farisi, Saduse, dohot siboto surat.\nØ Sude do angka natoras manghilala molo ianakhon i ima arta na mansai arga dibagasan ngoluna. Alai nang pe songon i sai adong dope natoras na manggadis ianakhonna holan ringkot ni hepeng dingoluna. Jala adong na mangambolongkhon anakhonna ala maila dohot alasan na asing (na parpudi on di Cina sada dakdanak posoposo na sorang diambolongkon tu Toilet, alai mangolu do posoposo i dung diselamatkan). Alai gumodang do natoras mangarop hasosorang ni dakdanak ditongatonga keluargana. Pola do sahat na berusaha angka natoras asa adong ianakhonna. Jala keluarga na so marianakhon dihilala do i songon hailaon bolon. Pangalaho i dos do di halak Jahudi. Ala ni iturpuk on ndada holan na patuduhon habalgaon ni Debata alai dohot do laho paintophon hailaon bolon di ina na mabalu i. Mansai borat do ngolu ni na mabalu hatiha i apalagi diparmate ni anak sasadasa, na marlapatan nunga suda be pinompar ni keluargana. Dison ma dipatuduhon ringkot ni na pangoluhon holong ditongatonga keluarganta sandiri. Ganup na keluarga na porsea (siihuthon Jesus Kristus) ndang boi malua sian angka parmaraan dohot angka tangis ala ni pandelean di ngolunta. Ala ni i ma ingkon jouonta Jesus dibagasan ngolunta asa malua hita sian tangis nang angka parmaraan dibagasan ngolunta.\nØ Tapatuduhon ma songon na diulahon Jesus. Ataik pe so tinandana i alai maras rohaNa. Dipatuduhon Jesus do kepedulian tu humaliangna. Laos songoni do angka siihutho Jesus, ingkon mangihuthon pangalaho ni Jesus na perduli tu angka na masa di humaliangna. Asa tinggil ma hita tumangihon angka pandelean nang arsak ni angka jolma na dihumaliangta. Talehon ma nasa holongta marhite gogo, pingkiranta tu nasida asa mangolu dihilala ibana. Tunga mansai godang na angka na masa na boi pamatehon semangat ni ngolu ni hajolmaon, ala ni dijou Jesus do hita sian turpuk laho pangoluhon angka na mate panggora ni rohana, pangoluhon semangat hidup ni hajolmaon (patudos tu lapatan Patik 6 on). Ala jotjot do tahilala na deba jolma na holan pamatehon semangat ni donganna jolma, manang menindas dohot membunuh karakter seseorang dengan berbagai ancaman. Sian turpuk manjou hita asa lam manghuling panggora ni Tondi Parbadia i laho pangoluhon semangat ni angka naung mandate jala mandele hinorhon ni panosak ni portibi on. Saluhutna i tarpatupa hita marhite Jesus Kristus na margogoihon hita. Lukas 1:37 Ai ndang adong na so tarpatupa Debata.\nØ Hea do masa sahalak ruas ina mengebati keluargana di bona pasogit sian pulo jawa, alai dung piga ari di hutana marsahit ma ibana. Alai tarbege ma baritana tu dongan sahuriana di parserahan na tongon marsahit ibana. Dungi ai ro ma sms marhite barita tangiang na margogoihon inanta on asa gira marhahipason ibana. Manjalo sms i tung mansai las situtu roha ni inanta on huhut tumatangis ala ni holong dohot kepedulian ni donganna sahuria i. Ala ni i mambahen smenagat ibana jala hatop malum sahitna i.\nSian barita gabe sada gombaran do nang di hita angka siihuthon Jesus Kristus; adong kepedulian, na sapangkilalaan. Tung saotik pe tapatuduhon kepedulianta tu humaliangta nunga gabe sada jamita na pangoluhon i. Isara ni molo na marhombar balok pe, molo holan senyum pe hita tuhombar tai boi do i gabe sada pangalaho na pangoluhon. Alai molo sai murhing do bohinta maradophon donganta nang hombarta boi do pamatehon semangat hidupta i. Ala ni i angka siihuthon Kristus naeng ma patuduhon pangalaho na pangoluhon. Ndad disuru hita ingkon boi pangoluhon na mate; songon na hea masa di huria na hinobasan di HKBP Bandung; di parmate nisahalak sintua tarboto ma na dihuphupi angka keluargana parmate ni amanta on pola nunga malangke daging ni bangke i. Ai dihaporsea i nasida, na boi paheheonna dung tolu ari parmate ni amanta i, songon haheheon ni Jesus sian na mate i. Hape ndada adong agia aha na masa. Nunga sega haporseaonna mangalapati taringot tu Jesus i.\nUlaonta nuaeng ima intap na tolap taurupi angka dongan jolma ala ni haotoon, hapogoson, na sai dihaholomon dope (pangalaho na so dihalomohon Debata) jala pogos di partondion (na so mananda asi dohot holong ni roha ni Debata)asa ulaon na marbarita nauli do molo taulahon angka ulaon asi ni roha dohot na mangurupi jolma. Taulahon ma i marhitehite huaso dohot gogo na sian Tuhan Jesus i, songon topik ni minggunta: “Huaso ni Jesus Pangoluhon na Mate”. Johannes 15:5 Ahu do hau anggur i, hamu do ranting i. Na mian di bagasan Ahu jala Ahu di bagasan ibana, i ma na marparbuehon godang; ai ndang tarula hamu agia aha, anggo so mardongan Ahu. Amen\nPosted by Ebenezer Munthe at 23.18


Jamita Evangelium 22 Maret 2020 Minggu Letare, Marlas ni roha ma hamu "Las ni roha di bagasan Tuhan i" (Psalmen 69: 30-37) Pelita Batak Online\nDi tingkion di sandok portibion, di tongatonga ni angka jolma na marTuhan dohot na so marTuhan, na manomba Debata nang angka debata na asing i, tongon mangadopi paraloon bolon do angka anak ni Jolma i, i ma paraloon maradophon Virus Covid 19, mangalului vaksinna marhite penelitianmedis di tongatonga ni angka negara naung timbo parbinotoan ni angka penelitina, dohot pasohothon harararatna tu sama jolma marhite marragam cara, sian na paiashonsecarar medispamatangta, nang angka inganan parjumpangan, ingangan parsaoran,nang inganan mangula dohot ingangan parmianan, sahat tu na manjaga jarak pajumpang sian dongan jolma, songon i nang pahinsathon hahipason ni pamatang, patimbohon immunitas ni pamatangta on, dohot na pola ingkon mangorai penduduknaung terinfeksi virus i ruar sian inganan parmiananna nang kota, daerah nang negarana pe tahe asa unang diboan virus tu ingangan na asing.\nDi partingkian na songon i, atik pe sai tasosoi do dirinta asa unang pola panik hita, alai asa hot ma demak hita huhut marbisuk, unduk tu angka dalan pinutushon ni pamarentanta sipatupaonta songon rakyat na denggan, na boi do tong hita hajolmaon manghilala songon na hinilala ni parPsalmen 29 ayat 1-29 i, atik pe marasing sibonsirina, i ma hira naung manang naeng lonong tahilala hita tu bagasan gambo lisok, maol ruar sian i sian gogonta sandiri, nunga pola tolhas hita tu lintong laut angka nabagas i, jala dihuphupi galumbang i hita (ayat 1).\nRa nunga joujou hita tu Debata dung bortik hajajadi dohot harararat ni virus on parjolo di Wuhan China, songon na hujouhon di Youtube na huparurar di tanggal 14 Februari i, asa dipasohot harararat ni virus on di portibion, uanng pola gabe pandemic, hape nunga gabe pandemi, nang di negaranta pe nunga sahat, na so holan di DKI, Jatim, Jateng nang Kerpri be tahe, alai nunga dohot tong tu Sumut. Songon i ma hita joujou di tangiangta asa dipasohot Debata harararat ni virus on, pola maheu tahilala binahen ni joujounta i (ayat 3-4).\nAlai taida hira lam rarat do, lam meret virus on sian sada donganta jolma na sada tu donganta jolma na asing, ndang marimba rumang ni hulitna, ndang marimba timbo ni hadoraonna, sude ndang marimbar. Nunga bahat angka negara termasuk Indonesia na patupa Bencana Nasional ulaon pasohothon hararat ni virus on, anggiat sada usahamangalo virus on, songon sinosohon ni Dewan Kesehatan ni Parsaoran ni angka Bangso (PBB). Masa Bencana/darurat nasional on pe di negaranta nunga dipaganjang BPBN sahat tu tanggal 29 Mei, asa haru tangkas boi tapasohot. Angka sikkola nang universitas pe nunga adong na patupa parsiaran online.Ndang ingkon marsiajar di kelas alai nunga sian ingananta be. Nung adong na mangula sian jabu, ndang be ingkon tu inganan ulaon. Amanta Presiden Jokowi pe pertanggal 19 Maret nungan dua hali marrapot dohot angka ruas ni Kabinet Indonesia maju marhite video conference. Alai atik pe songon i martamba dope torop ni na terinfeksi. Tuani ma bangso naung torbang hita, na so muraura be dipalilulilu ala ni angka na masa. Tontu tongtong dope marpanungkun hita tu Debata ala ni holongta tu ngolunta songon na tinompana sungkunsungkun on: Beha nama hami Tuhan?\nAlai angka dongan, apala di minggu huria minggu Letare sadarion, apala sian bagian parpudi ni Psalmen nagok tangiang hoihoi on do dienet mamanghulingi hita angka na porsea di Debata di partingkian paraloon tu Covid 19 on, i ma:\n"Apala molo tapuji do Debata marhitehite ende jala tapasangap Ibana marhitehite pujipujian ndang marimbar di dia, apala disi do taingihonon ni Debata angka na mangalului Ibana, angka na pogos, angka na manghilala dirina naung taruhum, naung tarbuang. Ai tu angka na manghaholongi goarNa marhite pujipujian do paulion ni Debata angka hutanta, paluaonNa sian angka mara (ayat 32-37).\nMarsihot ma hita patupa pamujion i manang di dia pe:\n(i) Di bagas joro (Gareja) untuk sementara di Minggu tgl 22 Maret on, i ma di gareja marhite syarat-syarat na ketat, isara naung dipaias marhite penyemprotan dohot mamangke alat disinfektanma gareja i, diparade ma dipintu gareja disinfektan pangkeon ni ni na laho bonogot tu dohot ruar sian gareja, parhundulan pe diatur jarakna, na marsahit ndang polar o, dohot tujuan unang laos di gareja rarat virus i songon naung ditonahon ni manang piga uluan ni Distrik HKBP di angka surat parmahanionnasida tu angka ruas disi;\n(ii) Manang, songon na huhaposi dao dumenggan sahat tu tingki dung tataluhon virus on, di jabu ni ruas ganup na diurupi angka na ringkot tusi (liturgi, jamita tercetak nang youtube), na diida pamarenta songon dalan na dumenggan pasohot penyebaran ni virus songon pinangido ni Presidentadohot semboyan ‘beribadah di rumah’, jala na dipatuduhon HKBP Menteng Jalan Jambu Jakarta Pusat niuluhon ni Pdt Tulus Ompusunggu MTh, dohot songon haputusan ni angka uluan huria Kristen Katolik dohot Protestan di Jerman na rap mangula dohot pamarenta, i ma mamungka ari Minggu Okuli tgl 15 Maret na salpu i ndang paadonghon parmingguon di Gareja, na dihaposi songon dalan na mansai jeges pasohothon penyebaran virus i, so ingkon maralo tu partondion tarlumobi pangantusion patupa patik paopathon di tingki normal, manang parmingguon ingkon di gareja, manang marnida haputusan i hira palas roha ni Sibolis i;\n(iii) Nang di pardalananta be pe tahe. Tapatupa i di inganan na suhi dohot inganan na bungbung, marsasahalak manang rap dohot angka dongan na marjarak, so pola ingkon dais tu donganta lam ma marsijalangan, marmasker manang ndang, marpelean na mansai arga isara jonggi manang lombu sitingku tanduk na martambirik, manang ndang. Mamuji Debata i ndang pola ingkon marpelean na balga manang arga situtu, tarlumobi ma di partingkian na manghilala hita tongon mangadopi mara bolon. Di Ibana pamujianta sian roha na tutu do hinasiholanNa. Boi do i marhite Ende di Buku Endenta na tatanda jala taingot, dohot Ende pamujion na tatanda di ngolunta asing ni na di buku Endenta i.\nApala i do ditogihon tu hita angka ruas ni huria HKBP di na mangadopi virus Covid 19 on nang angka marragam parungkilanta ganup marsadasada di ngolunta ganup di Minggu Letare on: Mamuji Debata nang di tingki parungkilon bolon. Ndang mansohot mamuji Debata. Baliksa, lam tapuji ma Debata so ingkon adong pelean na arga tu Ibana. Tatangiangkon ma asa dipatau Debata hita sahat tu parhaporseaon songon parPsalmen i, i ma tuk mamuji Debata tongtong atik pe tongon naeng lonong ngolunta on tahilala.\nBeha, tolapta ruas ni HKBP do apala di tingki on, di Minggu Letare uju mangadopi virus Covid 19 on, mian di bagasan las ni roha marhite na mamujimuji Debata na tatanda di bagasan Jesus Kristus i, i ma Debata na marhagogoon situtu paluahon hita, Debata na marhagogoon marhite hagaleon na tarida di silang ni Kristus i, Debata na mandok marhite hataNa ginurithon ni apostel Paulus: "Di bagasan hagaleon do sun timbul hagogoon" (2 Kor 12: 9). Ndang marlas ni roha hira na leas mida ancamanana ro on, alai di bagasan las ni roha ala ni Tuhanta pargogo na so hatudosan i. Lam marsurak jala manongtong hita hita mamujimuji Debata di inganan na buni, marsasahalak dohot marsasajabu ruas ni HKBP mamujimuji Debata, disi do ro halongangan na sian Debata marhite angka dalanNa paluahon hajolmaon on sian virus on, marhite angka dalanNa na marragam i, naboi taantusi nang na so tarantusan ni pingkiranta, ndang ingkon sian dalan dos dohot dalan na taantusi saleleng on, alai tung dalanNa na mansai denggan di rohaNa paluahon hita jolma hinaholonganNa, songon dalanNa di bagasan Kristus na so tarantusan ni pingkiranta alai mansai uli paluahon hita hita hajolmaon on, hita angka na manghaporsea ulaon ni Kristus na mansai uli i.\nDalanNa i ndang ingkon na pinatupa ni angka na manghaporseai Ibana. DalanNa i boi do tong dipatupa Ibana sian angka na so mananda dohot manomba Ibana. Dalanna i boi do tong masa manang marharoroan sian angka na manomba Ibana songon panombaanta manang na manomba Ibana ndang songon panombaanta. I do tonaNa tu hita, apala di na marusaha hita sian nasa gogo nang parbinotoanta mangalo virus on dohot mangadopi angka tantangan ni ngolu na taadopi ganup asing sian virus Covid 19 on. Asa, apala pamujion tu Debata do dipangido sian hita ganup ruas ni HKBP di minggu on, di na taalo sagogonta dohot intap ni parbinotoonta pasohon penyebaran ni virus on.\nPamujionta i ndang holan mamujimuji Ibana di bagasan roha na martangiang, alai ingkon dohot do tu pamujian marhite na patupa na denggan tu donganta jolma nang di partingkian mangadopi virus on, i ma marhite ulaonta mangurupi angka na manaon ala ni virus on dohot na kerja keras mangubati angka na terinfeksi. Ndang sintong hita mamuji Debata hape ndang angka na pasohot hararart ni virus on na tapatupa, alai apala na mambahen rarat do, i ma na mambahen angka ulaon na mambahen marmara angka donganta jolma ala lomolomonta bepergian, atik pe nunga taboto adong sahitta, adong di hita virus i, jala taboan ngolunta tu bagasan mara marhite na mangulahon angka na nioraan ni pamarenta sipatupaonta di partingkian mangalo virus on. Pamujion tu Debata na mansai denggan do ulaon solidaritas na mansai tibo. Pamujion tu Debata do binahen ni angka dokter nang paramedis mangubati angka na terinfeksi, atik pe bahat resiko disi. Mamuji Debata do mangalului dohot patupa vaksin ni virus on.\nPamujion tu Debata ndang holan patupa na denggan tu dongan sabangso, sauhaporseaon, saugamo, saideologi. Mamuji Debata do patupa na denggan tu dongan jolma manang songon dia pe latar belakangna na marragam i. Mamuji Debata do patupa na denggan tu dongan na tinompa, jolma manang ndang. Mamuji Debata do patupa na denggan dohot angka prakarsa-prakarsa na innovatif, na pangoluhon, na padengganhon, dohot na paimbaruhon.\nPamujionta i ndang ingkon sai di gareja, sian dia pe uli do. Alai molo apala di tingkion tatadingkon pamujion di goarNa siala tadok ndang tuk Debata paluahon hita sian na dokdok na taadopi on, apala disi do luangan hita di asi ni roha ni Debata di angka na hinaholonganNa. Molo mamujimuji Debata ganup ruas ni HKBP sian bagasna be dohot sian ingangan ulaonna, di bagasan roha dohot marsoara na gogo, sahat ma tu pinggol ni Debata na Tumimbul i angka pamujionta i. Lomo ma rohaNa mida hita. Asi ma rohaNa mida hita. PasupasuonNa ma angka na tapatupa manghamonangkon paraloonta maradophon angka tantangan na taadopi i. Tapapos ma rohanta disi.


12.42 Gereja Katolik Maria P.O.K.-Sidikalang No comments\nSabtu 6 Juni 2009\nTb 12:1,5-15,20; Mrk 12:38-44\n“Ai sian lobilobi nasida do didabuhon be; alai ia parompuan an, sian pogosna do didabuhon saluhutna na di ibana, tung sandok hangoluanna i.”\nJotjot molo laho manontuhon sada rapot taringot di parhuriaon, tung mansai maol manontuhon tingki na pas jala dos roha ni saluhut. Ummura do manontuhon tingki rapot diparadatan. Anggo ulaon paradatan, ba andigan pe sai na diadopi do. Di manontohon rapot huria olo do ninna, asa jam pitu borngin ma Alana ninna ai jam onom pe hami mulak sian balian. Adong musa mandok, ba ari Rabu ma unang ari kamis manang jumat Alana Jumat maronan hami jala kami ba papunguhon sigadison marsogot nai. Adong muse mandok ba ari Minggu ma Alana sian ari Senen sampe Sabtu ai maronan do hami.\nSoma muse di hurianta na di bona pasogit, ima molo adong tangiang pangidoan jala aong dilehon na mangido tangiang i hepeng hata mauliate, ba ingkon diumumhon do on di tingki tingting. Molo daong diumumhon, olo gabe parbadaan, olo didok ,”ba boasa ndang diumumhon hepeng na hulehon i, na laho golaphonon muda do hepang i?”Hape sosadia nian. Olo do muse ndang olo mangido tangiang, Alana ndang diumumhon. Di gaeeja hata mauliate nadilehonna.


BE-363, MAULIATE DOK HAMUNA, BL-194 | Anyreff.wordpress.com\nHome > 23. Ende Psalm\t> BE-363, MAULIATE DOK HAMUNA, BL-194\nBE-363, MAULIATE DOK HAMUNA, BL-194\nMauliate dok hamuna Di Debata na basar i\nSai puji ma denggan basaNa Na so marpansohotan i\nO Israel girgir endehon Ma asi ni rohaNa i\nNa so hea marparujungan Saleleng ni lelengna i.\nHamu pinompar ni si Aron Gogo ma hatindangkon i\nDok ma : Saleleng ni lelengna Do asi ni rohaNa i\nHamu pe, na mangkabiari Jahowa Debatanta i\nSai dok Imbaru ganup ari Do asi ni rohaNa i.\nAi uju au di hagogotan Joujou do au tu Debata\nTang iangki do ditangihon Dibaen do hosangki arga\nJahowa do tongtong donganku Beasa ma mabiar au ?\nTung aha baenon ni alongku Nang manang ise dompak au ?\nTuhanku do na manguluhon Sude na mangurupi au\nDibahen i ma hutaluhon Luhut na mangkosomi au\nDumenggan do marhaporusan Tu Debata na sintong i\nAsa tu jolma marhaposan Nang pe tu na rumaja i.\nParbegu do mangkaliangi Au on, mambuat hosangki\nHape sude do hutanggoi Marhitehite Tuhanki\nIbana do do hupangasahon I do umbaen malua au\nIbana do na niarahon Umbaen marantu monang au.\nSobokkon loba na marsorop Dihaliangi musu au\nHape laos songon api mintop Di bulu duri do i lao\nMarhite goar ni Tuhanku Do hutaluhon sasude\nAu na tinggang naeng bahenonna Ditungkol Debata dope.\nJahowa do hagogoonku Endengku las ni rohangki\nIbana do hatuaonku Na margogoihon tondingki\nMarolopolop do luhutna Partigor di jabuna be\nSiamunMi do, o Jahowa Pamonang naposoM sude.\nTimbul do tangan ni Jahowa Sibahen hamonangan i\nNa tunduk do na jungkat roha Hot jongjong do partigor i\nNdang mate au, sai na mangolu Do au marhite Tuhanki\nPajojoronku, o Pangolu Ma saluhut pambaenanMi.\nTutu, gogo do dipinsangi Jahowa au, alai laos tong\nSo mate au, ai disondangi Denggan basaNa au tongtong\nSai ungkap bahal hatigoran Di au, ai naeng do au tusi\nLao mangalehon hasangapon Di Sipalua tondingki.\nDison do bahal ni Jahowa Bongotan ni partigor i\nLao pasangaphon Debatana Di serep ni rohana i\nMauliate ma rohangku Di Ho na asi roha i\nNa mangalusi tangiangku Mambahenn hatuaonki.\nIanggo batu binolongkon Ni angka pande bagas i\nJahowa do na pajongjongkon Baen batu na di suhi i\nNa pinatupa ni Jahowa Do i na longang situtu\nDo roha ni na marnidasa Huhut marsomba be burju.\nNuaeng ma ari na dumenggan Binaen ni Debatanta i\nDibahen i ma tapadenggan Nuaeng parendeonta i\nTumpahi hami ale Tuhan Di ari las ni roha on.\nSai pasupasu ma pambaenan Ni tangannami be tongtong\nPinasupasu ma Rajanta Na ro marhite goar ni\nJahowa Tuhan Debatanta Tu hita huriaNa i\nJahowa, Sidongani hita Do Debata na sintong i\nAntong, tambathon peleanna Tu tanduk ni langgatan i.\nHo, Debatangku, pujionku Patimbulonku sai tongtong\nMauliate ma rohangku Di Ho dibaen basaM inon\nHamu sude pe, ale dongan Dok ma mauliate i\nAi ndang he marpansohotan Do denggan ni basaNa i.\nCategories: 23. Ende Psalm Tags: BE-363, BL-194, buku ende, MAULIATE DOK HAMUNA\nBE-364, SAI HURANAPI DOLOK I, BL-081 BE-362, ENDEHON ENDE NA IMBARU, BL-194


Pantang – DONALD HAROMUNTHE\nLagu “Mauliate Ma” Cipt. Pengalaman Simamora: Sebuah Contoh Konkret Katekese Aktual\n25 Tahun STFT St. Yohanes Sinaksak – Transkrip Homili Mgr. Martinus Dogma Situmorang\nKAPOK. AKU TAK MAU DISUNAT LAGI!\nKomunitas Yahudi di Indonesia\nDung adong saminggu mamboan bus Intra Medan – Jakarta, mulak ma bapak ni si Togu sian pardalananna. Tongon marsahit mata do ibana. Ra pagodanghu marisap dohot hona timus saleleng di dalan i. Gabe dang adong boan-boanna tu si Togu anakna i. Alani i, songon na murhing ma bohi ni si Togu.\nDitedekhon ma tanganna tu amongna i: “Among, dia ma jo hepengmu molo boti”, inna. “Paima jo kedan da. Mambuat ubat dope inongmu. Asa diubati inongmu jo matakkon”, ninna among ni si Togu i. Dung didok si Togu ma : “Na hansit do matam bapa?” Dipinsang inongna ma tutu: “Togu! Tokka. Ndang dohonon ‘matam’ tu among.”\nNaeng tangis ma si Togu ala dipinsang inongna. Marheneng ma iluna. Asing do memang si Togu on, nunga laho dolidoli alai iboan dope hingalanna i. Marnida i, asi ma roha ni amongna. Gabe dilehon ma hepeng jajan tu si Togu i. Mekkel, ittor hatop ma antong lao si Togu tu lapo.\nAlai sai simpan dope di pikkiranna hata “tokka” i. “Lao au da among, lao au inong da”, ninna parmisi. “Hatop ho mulak da. Ai na laho ro do ra tondongta, ai ro lampulampu tu jabunta on”, ninna inongna tu si Togu tu i.\n“Olo inong!”, ninna huhut marlojong lao.\nDi jolo ni lapo i dope, diida si Togu ma ro tulangna dohot nattulangna sian hutanasida. “Lao tu dia ho bere ?”, ninna tulangna i manise. “Manuhor tu kode an, tulang”, ninna si Togu. “Bah, molo boti beta ma rap. Hudongani hami pe ho”, inna tulangna i songon na palashon roha ni bere hasianna i.\nGabe didongani tulangna dohot nattulangna ima si Togu tu lapo i. Dibayar ma jajanan ni berena si Togu i. Las ma tutu roha ni si Togu. “Mauliate tulang, mauliate nantulang, baenonku ma hepenghon tu celengan”, ninna. “Bagus bere, malo do ho hape”, ninna tulangna i. Dung i disukkun nattulangna ima si Baluhap : “Di jabu do inongmu”? “Di jabu nattulang, nunga ro amonghu”, ninna si Togu. “Marhua eda inongmu di jabu ?”, ninna nattulangna i.\n“Mangubati ‘Tokka’ ni bapakku”, ninna si Togu sian bulus ni rohana.\n“Hahhhaaaahhhhhaaaahhhhhhhhhhh”, gabe margak ma mekkel parlapo dohot akka jolma na di lapo i.\nMasiberengan ma tulang dohot nattulang ni si Togu huhut mekkel suping ala ni geokna dihilala. “Ai so pola nian piga leleng amani Togu on marhuta sada, pittor posa do huroha sahit ni ‘Tokka’na i”, ninna Amani Polgut, na tarsar goarna di kode i ala holanna tenggen karejona tiap ari on.\nDung sahat di jabu, ditogihon nattulang ni si Togu ima edana umak ni si Togu tu dapur. Dipaboa nattulang ni si Togu ma na masa na di lapo i. “Akhhh, eda, geok hian eda, (huhut margak mekkel) nakkin, husukkun bere i, ‘Marhua eda inongmu di jabu’, nikku. Tung burju do dialusi si Togu bere i au. “Mangubati ‘Tokka’ ni amonghu do inong”, ninna bere i.”\n“Hahhhaaahhhhaaaaahhhhhhhhhhhh”, margakargak ma mekkel na mareda i.\n“Oeeee tahe, mangubati simalolong ni baom do au, nahupinsang do berem i pamatamatahon amang baom: Tokka, ndang dohonon mata tu bapa, simalolong do, nikku. Ba pittor lao ma beremi tu lapo. “Eeee tahe, bulus ni roha ni berem i”, inna Nai Togu huhut padenggan parhundulna.\nDungi, marnonang ma nasida sahat tu botari, alai molo si Togu sai tong dope dang dapotsa boasa mekkel halak umbege ‘Tokka’ ni amongna i.\nTinambaan sian guratgurat ni Amanta Pandita Erwin Hutauruk\nPosted on May 22, 2020 May 23, 2020 Categories TuriturianTags Pantang, TokkaLeave a comment


Majalah Bina Warga HKI Online / e-magazine: Bina Wanita - Edisi JUNI 2008\nMinggu, II Dung Trinitatis - 1 Juni 2008\nGABE SITINDANGINKU MA HAMU\nJesaya 43: 8 – 13\n1. Marende B.E. No. 135: 1-2\nDi papos do roha ni bangso i marhite na tongtong do bangso ni Debata. Molo tartaban sada bangso tu huta ni halak, ri jamui do i naung magohadirion (identitas) na songon sada bangso. Ala mangihuthon tradisi ni Timur tengah uju turpuk on, molo talu marporang sada bangso jala tartaban, dirajumi hataluon nidebatana do i jala ndang be digoari nasida sada bangso. Di turpuk on didok debata: “Nunga pola Hu jou goarmu”. Panjouon ni Debata di bangso i, di patuduhon i do na adong dope bangso Israel. Paboahon na mangolu do Debata ni Israel. Debata na mangolu i do mamboan nasida mulak gabe sada bangso. Di na manghuling Debata, ro do Ibana songon Debata na marhuaso, na mangolu jala na margogo paluahon nasida. Di paimbaru Debata do bagabaga napinasahatNa tu ompu nasida jala dipaingot do paboa nasintong jala haposan do bagabaga ni Debata. Didok Debata do marhite turpuk on: “Ahu do Jahowa, jala ndang adong silehon tua dungkon ni ahu”. Lapatanna, adong parsaoran na tung mnsai jonok di patupa Debata tu halak Israel. Debata sandiri do marmudumudu dohot parmahan di bangso i. Na mangalehon haluan dohot hatuaon di nasida. Molo dibereng sian sisi hajolmaon tontu naung dibagasan pangunjunan bolon do halak Israel di na tartaban i nasida di Babel. Alai marhite panurirangon on dipatuduhon ndang dipasombu Debata dibagasan pangunjunan, tung dibahen Debata do dalan laho pasonanghon roha nasida asa unang mago panghirimon nasida.\nDung di palua bangso i sian ragam ni parmaraan di suru Debata do bangso i asa gabe sintindagiNa. Laho mamaritahon hagogon ni Debata, asa tung sude jolma marsomba jala ma gigi mida dosa. Halak Israel tongtong do di suru Debata laho pajongjonghon hasintongan i. Mamboan saluhut jolma sian haholomon tu hatiuron. Manogihon bangso na mapintung asa marnida di haluaon na pinatupa ni Debata. Manogihon jolma na nengel tu hatiuron asa di bege jala tangi huhut mananda di asi ni roha naung pinatolhas ni Debata di bagasan ngoluna. Asa arian na i nasida mamaritahon hata ni Debata, borngin na i mamuji jala patimbulhon goarNa i. Ingkon parhatopotonta do holan Debata do na margogoihon hita gabe sintindangina. Ai ndang adong Debata dungkon ni Ibana, ido na jolo, i do saonari, laos i do nang haduan. Sada do Debata.\nNdang di halomohon Debata marserak bangsoNa, alai naeng ma asa di bagasan hasadaon. Ai i do tujuan ni Debata di panjouon dohot di pamillitonNa di hita marhite HuriaNa i. Naeng marsaringar nian sude halak Kristen gabe sintindangi ni Debata lomobi di tingki on, ingkon lam margogo, lam doras do hita mamuji dohot mambaritahon hata ni Debata. Tangkas do taboto lam maol do nueng posisi ni halak Kristen di Indonesia on, alai ndada gabe mintop mata ni haporseaonta. Naeng ma marhite hamaolon na taadopi i gabe tang jala matoras mata ni haporseaonta.\nHira sude do marhatopthon ia na marbarita uli , i ma na marjamita, na manghatahon hata ni Debata. Ndang na sala i, alai hurang singkop. Alai na marbarita nauli ima: jamitana gabe ngoluna, ngoluna gabe jamitana. Alani i do sude ruas ni Huria i gabe sitindangi ni Debata marhitehite pangalahona asa gabe sorminan di angka na humaliangna. Alani do didok apostel Paulus: “Ai molo huhatahon Barita na uli i, ndang hasuranganku i” (I Korint 9: 16.a). Didok ibana, utangna do mambarita na uli. Molo tung utang marlapatan ingkon gararon. Pabotohonon tu humaliang.\nJadi, kewajipan ni halak kristen do mamaritahon/sitindangi di sude ulaon, tingki dohot kesempatan na adong. Ndang holan partohonan na marbarita na uli alai sude ruas ni Huria i. Ingkon tahaporseai do antong, paboa Debata Jahowa do na manjou jala mamillit hita gabe bangsoNa marhite Jesus Kristus di HuriaNa i na pinajongjongNa di portibion. Dung manaek Ibana tu banua ginjang jala di suru do Tondi Parbadia margogoihon angka siseanNa i (Mat 28; Mar 16; Ulaon 1:8).\n1. Di ari na parpudion marragam do carana di bahen laho menghambat perkembangan ni halak Kristen. Molo masa ma songoni tu ianakhonta gabe dipaksa anaktai masuk tu ugamo na asing dohot jaminan gabe karejo nasida. Boha do sikapta songon sada na toras hita?\n2. Boha do cara muna gabe sintingdangi ni Debata di tongatonga ni keluarga dohot punguan?\n7. Marende Sian BE. No. 133: 1-2 (Papungu Pelean)\nM inggu III Dung Trinitatis - 8 Juni 2008\nMangolu Di Bagasan Kristus Jesus\n2 Korintus 5 ; 11-15\n1. Marende No, 97 HG/ 470 : 1-2\nHalak naung mangolu jala manjalo na denggan sian Tuhan i dibagasan ngolu siganup ari, gabe paniru na denggan do i di sude hata dohot di ulaon ni Kristus Jesus. Diigil Debata do asa ndada holan dihata hita na gabe si ihuthon Kristus, alai ingkon tarida do dibagasan ngolu si ganup ari, ima na mangulahon lomo ni roha ni Debata songon na ni aturhonNa marhite patik I. Molo holan di goar do ibana sihaporseai Kristus, sarupa do i tu na ni dok ni di Yakobus 1 : 16-17 na mandok Haporseaon na mate do na songoni. Boi do dohonon lobi sian Kristen KTP molo ambal/ambalang sian hadaulaton.\n1. Ganup jolma na manghaporseai Jesus Kristus, nunga di soadahon dirina. Lapatanna molo boi pe di ulahon ibana na denggan ndang di asang-asanghon i tu angka donganna. Ndang olo ibana patengatengahon i tu jolma na asing. Di panghilalahon ibana do paboa Tuhan i do nampuna na adong na di ibanai laos songoni ulaon na denggan na pinatupana. Alani molo tung adong pe donganna na mamuji, ndang pintor herbang sipareonna umbegei. Alai diparhatopot ibana do dibagasan rohana tung maol do dipatupa ibana na denggan anggo so Tuhani na mian dibagasan ibana. Hata mauliate do na adong di bagasan rohana maradophon Debata.\nTung mabiar do naporsea i di bagasan rohana molo diulahon angka na jat. Ai di etong rohana do jala sai dihilala ibana di rohana do Debata manggora ibana molo adong angka nasala diulahon ibana. Namangihut tusi molo adong hata na menyanjung ibana pintor spontanitas do haruar hata "puji Tuhan" Ndada holan di bagasan rohana tahe dipanghilalahon ibana adong Debata alai dohot do di na humalingna songon na ni dok ni umpasai; "Disi si tungguk di si do si tata, disi hita mardalan dohot juguk di si do Debata".\n2. Dipanghilalahon Ap. Paulus do parngoluonna naung nigohan ni asi dohot angka denggan basa ni Tuhan i ibana, na mambahen panindangion na marisihon "Kristus do hangoluan di ahu, jala laba nang hamatean" (Filipi 1:21). Tung so adong be na asing na boi mangatasi hasurungan ni basabasa dohot silehonlehon na sian Debata. Diboto ibana do mangolu di bagasan Kristus na ingkon do mangolu dibagasan patikNa na imbaru jala ingkon di padao do nasa roha na geduk. Lobi sian i dope tahe, nasa na mangihuthon Jesus ingkon diporsan silang na tu ibana. Naso mamorsan silang na tu ibana ndang tama i di Tuhani jala tung naso dapotan hatuaon na sian Tuhan i.\n3. Di ayat 13 di dok: "Alai molo tung songon na so marroha hami, di Debata mai; jala molo tung marroha hami di hamu do". Molo tarajumi dibagasan haporseaonta secara sadar dohononta do ra, tung so boi do adong na holip di adopan ni Debata. Molo di hita jolma masa hata na mandok: "Madabu jarum tu na pompot, ndang di ida mata alai di ida roha. Sumurung dope tahe Debata na lobi tuk mangida na di bagasan roha ni jolma i. Ai anggo diadopan ni Debata hape tung so adong do na holip nanggo sada obuk jala ndang adong na halang nasa eme. Alani ndang boi ala roharohanta tu Debata, alai tung ingkon saluhut do roha, pingkiran, ateate tapasahat tu Debata. Jala ala ni ido asa boi hita diboan tu sangkap haluaon dohot hatuaon. Nunga diparrohahon Debata hita, jala disarihon do angka na ringkot di ngoluta on. Alani hitape ingkon naeng rap mamparrohahon dongan na so haru gok haporseaonna.\n4. Pangarimpunan ni ayat 14-15 ima; Asa unang be mangolu di dirina angka jolma na dihangoluanon. Molo Kristus nunga pasahathon saluhut sangkap dohot ulaonNa laho patulushon na hinalomohon ni Ama i, dipangido Tuhan i do nang hita pe asa songon Ibana. Molo taparrohahon Endenta no 103 HG/ 476 ; 1-4 (Ndada Au Guru Di Au Be), di dok:\n1) Ndada au guru di au be, Jesus do nampuna au...\n2) Ndang di au di Tuhan Jesus, daging dohot rohangki ...\n3) Ulaongku nang artangku pangke ma baen sangapmi ...\n4) Naung tarsurat do goarhu, di baen Ho to tanganMi,,.\nHombar tusi boi do paampitonta muse tu logu ni Endenta na di nomor; 97 HG / 470:1+6 (Jesus Ho Nampuna Ahu)\nay,1) Jesus Ho nampuna au, dohot na adong di au. Gogo dohot hosangki, sahat ma tu tanganMi\nay.2) Pinangido ma tu Ho, rohangki pe dohot do, BahenonMu Tuhanki, tong tu HarajaonMi.\nApostel Paulus padasiphon pos ni rohana marhite haporseaon, Galatia 2:19-20: ."Ai nunga mate au di patik i hinorhon ni patik i, asa mangolu ahu di bagasan Debata. Raphon Kristus i do ahu tarsilang. Ndada ahu be na mangolu i nuaeng; Kristus do mangolu di bagasan ahu. Ia mangolu pe ahu nuaeng di bagasan daging, mangolu marhitehite haporseaon di Anak ni Debata, na manghaholongi ahu jala na mangalehon diriNa humongkop ahu.\nIse do hita naung marhatopothon manang mandok di bagasan roha dohot haporseaonta songon naung ni dok ni Apostel Paulus i ? Ndada ahu be na mangolui nuaeng, Kristus do mangolu di bagasan ahu. Molo nunga adong Motto (Niat) na\nsongoni, ndang olo be i muramura "Mangumpati tungko dohot manegai gadu" baliksa tahe gabe pauliulihonsa.\n- Songon dia do hataridaan ni jolma naung marhatopothon paboa naung mian Tuhan i di ngoluna?\n- Mabiar do hita mandok songon na di Endeta no 97 HG: "Jesus Ho nampuna au, dohot na adong di au". Laos situtu do taparhatopot i?\nMarende No 103 H3/ 476 : 1-4 (Papungu Pelean)\nMinggu IV Dung Trinitatis - 15 Juni 2008\nHolong ni roha do Siparangehonon ni naporsea.\n1. Marende : B. Ende No 09 : 1-2\nGanup jolma naung tarjou, naung gabe Kristen ima na manghangoluhon ulaon dohot tiruan na ni ajarhon dohot na ni ulahon ni Jesus Kristus. Dibahen Ibana do tiruan na denggan tu angka jolma lumobi tu angka si seanNa. Di pabotohon Ibana paboa haroro ni Ibana tu portition, ima na mangulahon lomo ni roha ni Debata Ama. Laos tarida do i di haoloonNa, pola sampe mate tarsilang Ibana di dolok golgota holan laho manghongkop jolma na mardosa i. Tung mansai tandap do holong ni Jesus tu hita angka na marhatopothon haluaon na pinatupa-Na i di hita.\nay.12-13) Angka na marparsoran di bagasan Kristus ima angka na tarjou tu bagasan "Nabadia". Lapatan Nabadia di turpukta on ndada na so hea mangulahon kesalahan/dosa, Alai molo tarsor ibana manimbil sian patik ni Tuhan i pintor di pasesahon ibana do dosa na niula na i tu Debata. Ihut tu si di niathon ibana do di bagasan rohana naso ulahononna be dosa na songon i di ari na naneng ro. Laos songon i ma ibana tu angka donganna, sai di usahahon do patuduhon parbue ni Tondi songon na di Galatia 5:21-22 i. Ndang muramura pangarimason/murukmuruk molo tung pe adong hahurangan ni donganna tu ibana. Dao do sian ibana roha hosom apalagi pamaloson. Didophon ibana do dibagasan rohana paboa ibana pe godang do keterbatasan na olo mambahen panghurangi tu donganna jolma, lumobi ma tu Debata. Di auhon angka na porsea i do hasesaan ni dosa na pinatupa ni Jesus dingoluna. Ala naung dijalo ibana hasesaan ni dosa sian Tuhan i, laos songon i do nang ibana ndang pola maol manesa dosa ni donganna, molo hea jut rohana di bahen apalagi ma i molo so di sengaja dongan. Sandok hira sada natoras na burju (na denggan roha) do tu angka gellengna di tongatonga ni jabu, laos songon i do nang maradophon donganna jolma, lumobi dongan sa haporseaon.\nay.14-15) Ciri khas ni halak Kristen ima na sai tongtong pataridahon ulaon holong. Ndang holan sebatas kamuflase manang holan di bibir. Molo holan di bibir do gabe tubu do pandohan "holan pancur do i" anggo so i tubu ma hata na mandok "Nadila parende". Molo adong jolma na gale, na hurangan, na marsahit pintor dilehon do pangurupion intap ni na tarpatupana. Ido bahagian ni holong molo pe, ndang tartiru hita holong na pinatupa ni Tuhan Jesus na mangalehon diriNa humongkop hita. Sandok na manghangoluhon holong na sian Kristus nunga dao di ibana prinsip songon na ni dok ni umpama on: ”Hoishon laklak unang ma dohot pahu, mago pe taho halak, unang ma dohot ahu”. Ala ni i sai tongtong do gok dame rohana jala dilului ibana jalan keluar tanpa mambahen parbolatbolaton nangpe merasa diperlakukan tidak adil ibana. Dunghon ni sai gabe sitiruon do hata dohot pambahenananna ala nunga gok holong ateate, roha dohot pingkiranna. Dipahusorhusor ibana do di pingkiranna molo godang mambahen/mangulahon holong gabe lias do i sian dosa (pat. 1 Petrus 4:8)\nay. 16-17) "Gugun ma hata ni Kristus maringanan di tonga-tongamuna". Molo di Alkitab (BIS) lebih kompleks do bahasana dohot lapatanna; "Hendaklah perkataan Kristus diam dengan segala kekayaanNya di antara kamu ...”. Molo di lapati muse hata 'hendaklah' na martujuan do i asa torus, manongtong, ganup tingki ndang marparsohotan. Nasa jolma manontong mambahen rohana parmianan ni hata ni Kristus nunga dao sian nasida sahit HOTEL (Hosom Teal Elat Late). Sandok diparsilanghon ibana do dirina rap dohot silang ni Kristus i. Mangolu do hahonaan ni logu na di Buku Ende no 103 HG/ 476 1 na mandok: "Ndada au guru di au be, Jesus do nampuna au". (pat. Galatia 2:20, Pilippi 1:21).\nSude do ra hita umboto ianggo holong na dimaksud ni turpuk ta di son ima holong na mamolin, holong na so marlindang (Kasih yang tidak mengharapkan balasan /imbalan dari temannya tetapi hanya dari Tuhan Allah). Molo poda Parjamitaon mandok: Jamita na mangolu ima pangalaho, sebalikna muse di dok pangalaho mi do gabe jamita na mangolu. Laos songoni do nang tujuan ni ayat parpudi on, naeng ma nian pangalahonta i gabe endenta. Endenta na ummangolu an ima di panghataion dohot pangulaon na denggan, ndang holan ende/koor nadi parmingguon. Sadalan tusi ndang muramura haruar hata, ungutungut dohot na manggosip manang paroaroa donganna. Baliksa sai manongtong do ibana mangida jala mamunten sian sudut positif. Namangihut tu ui molo tong pe dipanggar donganna ibana, dihinadenggan ni laguna dohot pambahenanna ndada pintor hembang (Bolak sipareonna), alai pintor di dok do mauliate ma di Jahowa.\nIII. P animpuli\nNunga jumolo hita di haholongi Tuhanta, aha jala nga songon dia alusta tu balian di ngolu ta on? Taendehon jala jala taulahon do songon na di Ende ta no 88:1 na mandok: "Jesusku naung manobus ahu sai naeng haholonganku Ho. Hupuji nasa asiMi alai gumodang holongMi". Antong nasa na manghaholongi Tuhan i, ingkon nunga dihaholongi donganna jolma. Ai didok Tuhan Jesus do nasa na marholong ni roha di Ahu radotanna do patikKi. Alani radoti jala ulahon ma patik raya na ni ajarhon ni Jesus i. Amin.\n- Taparhatopot do paboa adong do di hita sahit HOTEL?\n- Molo tung mumpat pe taluktuk, sega gadugadu, pintor dohononta do hata na mandok: "Mardomu di tano rara pe ahu tung naso jadi marsiantoan"?\n- Heado di dok angka dongan na so ringgas marminggu to hita: E.e.., baen ma nian asal na markoor do i, percuma do i parari kamis jala parminggu? Boasa masa i ?\nMarende No. 212 : 1+5-6\nMinggu V Dung Trinitatis - 22 Juni 2008\nJesus do paluahon angka pardosa\nLukas 5: 22-32\n1. Marende : No.59 HG/ 432 : 1-2\nGodang dope angka hita be na sala persepsi sarupa songon cara berpikir ni halak Parise dohot Siboto Surat na di turpuk on. Molo nunga populer gabe sada guru/ pangajari, ndang boi be rap hundul/ sadalanan dohot angka panangko,apalagi boruboru tuna susila. Hape memang di Padan Narobi pe dohot di Endenta di dok do: "Martua baoa ina-ina naso sahundulan dohot angka parjahat. Molo to paadop na dua bagian i, songon na ambalang do pangantusionta dohot cara pangulaon ni Tuhanta Jesus songon natarsurat di Padan Naimbaru i.\n1. Di jolo ni turpuk on dipatorang, dipatupa Tuhan Jesus do tanda halongangan. Tanda halongangan na parjolo pinatupa ni Tuhanta Jesus ima na pamalumhon sahalak na marsahit huliton. Holan marhite na di surdukhon Jesus do tanganNa tu na marsahit huliton i, pintor longkang ma huliti sian ibana (5:13). Tanda halongangan na mangihut ima na pamalumhon sada halak na pampang/ sarion (BIS= lumpuh). Holan marhite hata do Jesus pamalumhon na pampangi: "Hehe ma ho, boan ma podomanmi, laho ma ho muli! Asing sian sisean ni Tuhan Jesus dohot angka naposoNa tung naso boi do patupaonna huaso dohot tanda mujizat songon na pinatupa ni Jesus.\n2. Sian tanda halongangan na pinatupa ni Jesus na holan marhite hata, sian i tanda do paboa tung naso dao do huaso ni Anaki sian Ama I. Holan marhite sada hata do Debata manompa langit, holan sanghata pamangan do di dok jadi ma ho na tiur, jadi tiur ma tutu songoni angka na asing. Dikesetaraan ni ha-Debataon ni Ama dohot Anak dipabotohon Jesus do hadi-rionNa di ayat 24 di turpukta on; "Alai asa di boto hamu, marhuaso do Anak ni jolma i ditanoon manesa angka dosa". Hasesaan ni dosa na pinatu pa ni Jesus tu angka na mardosa ndada holan sekedar hasomalan na nisesa ni dongan jolma tu na mangulahon hajahaton. Molo situtu do Jesus naung manesa dosa ni hita jolma pintor terjadi neang ni holiholi dohot girgir ni tondi. Boi do tapatudos songon na masa tu na marsahit pampang i pe. Alani i mansai porlu do rajumanta molo tarsor hita mardosa nunga nian ta pasesahon dosanta tu Tuhanta, hape tong ndang adong dope tandatanda manang panghilalaan songon i, aha dope pangambati?\n3. Molo tapatangkas di Injil Synopsis (Matius, Markus, Lukas dohot Johanes) godang do hasesaan ni dosa di patupa tu angka na mardosa. Turpukta na di Lukas 5: 22-32 on, adong do paralelna/tudosanna ima naro Jesus patupa hasesaan ni dosa dohot haluaon tu halak na berprofesi gabe Sijalo beo. Impola hasesaan ni dosa na pinatupaNa, gabe ditinggalhon do sifat-sifat, karakter dohot ulaon na buruk i. Suang songoni dohot tu sada boruboru na targombang (Dursila) di buku Johanes 8:1-11. Ditingki diboan na torop boruboru na targombang i tu adopan ni Jesus laos di pangido asa gabe Jesus manguhumi hatihai. Ala ta boto marhite turpuki, nang pe Anak ni na sun Badia i Jesus, ndang lomo rohana mate boruboru i di hadosaonna. Dibahen Jesus do pangondianan na maol di antusi na torop i alai na mura diulahon nasida. Dibahen Jesus do pangondianan marhite na mandok; “Manang ise hamu na so mardosa, ima jumolo maningganghon batu to ibana”. Alai ndang adong na barani mandanggurhon batu tu boruboru natargombang i, gabe ditinggalhon do nasida nadua rap dohot Jesus. Dungi didok Jesus ma; "Ahu pe ndang uhumonhu ho, unang be ho mardosa to joloanon !\n4. Molo tabahen pangarajumion taringot tu hasesaan ni dosa dohot haluaon na pinatupa ni Jesus, masa ddang holan tu boruboru na targombang i, ndang holan tu si Lepi, ndada holan tu si Zakheus, alai tu sude jolma do songon i; nang tu hita na punguon. Nunga dilehon Jesus diriNa humungkop hita, gabe silua jala pelean na hushus tu Debata (Patangkas Ef. 5:2, Heber 2:17). Songon jolma na porsea, taparhatutu do jala ta jalo do hasesaan ni dosa na di basabasahon Debata marhite AnakNa Jesus Kristus (I Joh 2:1-2). Alani i do umbahen di dok hata ni Endenta 39 HG/ 412 : 2 (Ndi di dolok adui): “Dileai jolmai silang ni Tuhan i hape haluaon do i. Nang godang dosagki, alai sesa do i di baen mudar na durus di si, Dibaen i ...”.\nMolo di dok Jesus pe ndang ro Ahu manjou angka partigor, asa dipauba rohana, alai tu angka pardosa do! Laos songoni ma nian nang hita, asa unang holan tu angka na ringgas marminggu be tabahen panogunoguon. Tu angka dongan ruas na gale jala na losok ma hita umgodangan mambahen harahara asa gabe ringgas tu parpunguan (Heber 10:25). Molo olo do jolma i muba sian halembaonna apalagi dosana, na dapotan hangoluan na manontong i ma nasida jala dapotan uli basa nang hita. Nang partohonan Pandita, guru, sintua hita, alai sude do hita gabe parmahan ni Debata. anggo parmahan na tutu sada do ima Parmahan Bolon I : “Jesus Kristus”. Tatiru ma Ibana na olo mangalului birubiru si sadasada i sian si saratus i. Ndang lomo roha ni Debata mida hamatean ni halak parjahat, so ingkon mida hamumulak ni parjahat i tumadinghon dalanna, asa mangolu ibana.\nD i s k u s i :\n- Taparhatopot do paboa sude do hita mardosa? Jala dia do perbedaan ni na mardosa dohot pardosa?\n- Aha do si ulahononta mambahen hasesaan ni dosanta ?\n- Molo ro Jolma pardosa isarana boruboru na targombang, songon dia do responta? Boi do bahenonta songon na pinatupa ni Tuhan to Jesus?\n- Anggo holan na mamereng natorang di jolma do hita, hape hahuranganta paula so di ida, sarupa do hita dohot Farisi nang dohot Siboto surat! Setuju do hita di si angka inang?\nMarende no 62 HG/ 435 : 1+4 (Papungu Pelean)\nMinggu, VI Dung Trinitatis - 29 Juni 2008\nDEBATA DO PATULUSHON SUDE NA SIANGKAPANMU\nPODA 16: 1 -3\n1. Marende Sian BE. No. 30: 1-2\nDi Timur Tengah (termasuk di Palestina) na jolo manasai timbo do kedudukan ni angka pande bisuk. Jojot do angka pande bisuk maniop jabatan na hormot (penting) di negera. Andorang so dibuat raja keputusan jotjot do jolo dipangido sian angka pande bisuk pandangan manang pamingkirion/pertimbangan. Ala ni i maju mundurna sada harajaon jotjot do i ditontuhon haboion ni pande bisuk menpengaruhi raja dohot mangalehon angka panimbangion (Bdn. 2 sam 8:16-18; 1 Choron 27:32-34). Nang pe digoari raja salomo songon raja na umbisuk sian raja di portibion, alai ibana sandiri pe godang do diurupi angka pande bisuk na adong di harajon na, mangaehon panimbangion laho mamutushon sadaparkaro (Bdn. 1 Raja 4: 1-6). Alai hombar tu habisuhonna i dohot hinaarga ni habisuhon i, gabe di goari buku on: Buku poda sipaingot sian Raja Salomo. Ndamg apalah si Salomo na manurat sude angka poda on. Alai ala habisuhon ni si Salomo marharoroan sian Debata. Ndada hamaloon manang hapistaran na niajarhon ni angka parpande bisuk tu angka siseanna, gabe mansai ampit do goar Salomo on naneng mangondolhon asa sude halak na manjaha buku on on tangkas mangalului habisuhon na sian Debata. Tontu ndang diorai jolma i mangalului hapistaran sian angka pande bisuk ni portibion. Alai dao dumenggan jala gumugo mangalului habisuhon na sian Debata martimbanghon habisuhon ni angka pande bisuk na di portibion.\nHamoraon na sian Debata di pangke ibana laho mangurupi angka na di portibi on. Ndang songon hamoraon na adong di bagas ni halak na jahat, na paro arta sian dalan na so turut. Molo pantun do ngolu ni jolma i pasti do dapotan jambar ibana sian Debata. Didoka “ Pantun do hangoluan, tois do hamagoan”.Lapatanna: molo taulahon do ngolu na denggan, pasti mandao do hamagoan i sian hita. Alana tongtong do manatap, manonggor mata ni Jahowa tu liat portibi on, marnida halak na jahat dohot na denggan marroha. Nang pe sipata idaon sipata suhar do pambahena ni Debata di pingkir roha ni hita jolma. Alani do didok “Roha ni jolma marsangkap dalanna, alaiJahowa do patontu langkana” (16:9). Ndang na so lomo roha ni Jahowa mida ulaon, pingkiran ni jolma i, alai laho patulushon dohot manangkapi i tontu sahali Debata mambahen panimbagion dia do na dumenggan, na porlu di bagasan ngolu ni jolma i. So tung gabe pintor tubu tu bagasan rohanta na so lomo roha ni Debata marnida hita, alai sebalikna na holong situtu do roha ni Jahowa di angka jolma na tinompaNa i. Alani do Jahowa sai tongtong patandahon dalan laho ihuthonon ni Jolma i. Molo tung ro pe parungkilon tu ngolu ni jolma i ndada na tarrimas Debata, alai boi sajo do i dalan ni Debata laho mangaramoti , manjaga tondi ni jolma i asa unang lam bagas madabu, manirpang sian dalan ni Jahowa.\nDi ngolu haportibion na mubauba nuaeng, boi tarida ndang dibagasan hasintongan be ngolu ni jolma i. Nunga masiboan lomo na angka jolma na di portibion. Asa, marbiasbias do roha ni Jahowa marnida angka pangalaho na so tingkos; alana nang pe hira parugamo hape ndang na tingkos angka ulaonna. Hape na jinalo ni Debata sian jolma i ndada ngolu na marsipalensem, alai ngolu na tongtong marhaposan, satia maradapohon Debata jahowa. Ingkon tu jahowa do gilingonta nasa panggulmit ni ngolunta on. Marhitehite na tatompashon hadirionta tu Debata tontu sahali urupanNa ma hita laho mangalului angka na ringkoti di bagasan ngolunta. Sai na patulushon ni Debata do pasupasuNa tu angka jolma na marhaposan tu Ibana. Ndang paloason ni Debata jolma i torus madabu tu hamagoan, sorimago, alai sai napatulusonna jala pasautonna do sude na tinahi jal na hinirim ni jolma i.\nDi tongatongah ni ngolunta na gok ketidak-pastian di tingki parpudi on, disosohon do tu hita sada kepastian. Debata Jahowa do mangurupi dohot masumasu ganup halak na marhaposan tu Ibana. Di pasupasu Debata do ganup halak na mangoloi hataNa. Ndada holan ngolu sihirimon di ari sogot dilehon Debata, alai dohot do nang angka las ni roha di portibion. Ala ni i, ndang adong alasanta so ingkon tangkas manompashon (manggiling) ngolunta on tu Ibana. Ndang adong alasan di hita so ingkon tangkas mangulahon na niigil ni Debata sian hita. Sai matua pasupasuon ni Debata do ganup halak na porsea tu Ibana. Nang pe be sipata suhur didok rohanta pambahenan ni Debata di bagasan ngolunta, alai sude i manumpak tu na denggan do saluhutna pambahenan ni Debata. Jadi, sotung marbiasbias angka dalan na tadalani nuaeng. Muba ma roha dohot pingkiranta mulai nuaeng, paboa naug tatanda Debata Jahowa parasi roha i. Siala ni i “hatigoran do dalan na dumenggan ulahononta saleleng mangolu di portibion”.\n1. Boasa, jolma i godang ndang olo manompashon hadirionna tu Debata ?.\n2. Boasa, godang jolma i mandok molo ro tubagasan ngoluna hasusaa, hamaolon pintor didok uhuman di Debata ?\n3. Boha do baenonta, asa dapot hita na tahirim dohot na sinangkapan ni rohatanta ?\n6. Marende: B.E. No. 261: 1 -2 (Papungu Pelean)


Bindoe 1—Hatoetoeboe Ni Jesus | EGW Writings\nBindoe 2—Jesus Dipasahat Di Bagas DjoroBindoe 3—Haroro Ni Angka Parroha Na Sian PoerbaBindoe 4—Hapoporoes Na Toe Tano MisirBindoe 5—Hasidakdanaon Ni JesusBindoe 6—Angka Ari ParaloanBindoe 7—PandidionBindoe 8—PangoendjoenanBindoe 9—Oelaon PatoedjoloBindoe 10—Angka Pangadjaran Ni KristusBindoe 11—Pabadiahon Ari SabatBindoe 12—Marsihoendoel Toe JerusalemBindoe 13—„Boan Hamoe Ma I Sian On!”Bindoe 14—Di Pesta PaskaBindoe 15—Di Porlak GetsemaneBindoe 16—Didjehehon Djala DitangkoepBindoe 17—Di Djolo Ni Si Annas, Si Kajapas, Dohot Rapot SanhedrimBindoe 18—Si JoedasBindoe 19—Di Djolo Ni Si Latoes Dohot Si HerodesBindoe 20—Hona Ohoem Dibahen Si LatoesBindoe 21—Di GolgataBindoe 22—Di Tanoman Ni Si JosepBindoe 23—„Noenga Hehe Ibana”Bindoe 24—Baritahon Ma Toe Angka SiseankoeBindoe 25—Angka SitindangiBindoe 26—Laos Jesus OnBindoe 27—Toehannasida Na Tarhinsat I\nDI hoeta Nasaret na menek djala na hinaliangan ni angka dolok ni loeat Galilea i do inganan hatinggalan ni si Josep dohot si Maria, i ma na gabe ama-ina ni Jesus di tano on.KSH 9.1\nIanggo si Josep i pinompar djala sian marga ni radja Daoet do ibana; djadi doeng ro parenta ni kesar asa soede niradjaanna i masitopot bona ni pasogitna, laho ma ibana toe Betlehem, hoeta ni si Daoet, asa dohot ibana disoerati.KSH 9.2\nSada pardalanan na soesa do on songon na masa di tingki na djolo. Djadi si Maria na rap raardalan dohot dongan saripena i, noenga lodja na manganangkohi dolok hadjongdjongan ni hoeta Betlehem i.KSH 9.3\nHinorhon ni i, toeng masihol do rohana di sada inganan parmianan na sonang. Alai sasoede angka bagas parmianan i noenga gok. Tipak do angka na mora dohot na sangap i maringanan, alai ianggo halak na doea sapardalanan na dangol on ingkon laho mangaloeloei parmianan dibagasan sada inganan ni pinahan.KSH 9.4\nDjolma na pogos do si Josep dohot si Maria ianggo di portibi on, alai na marisi holong ni roha ni Debata do nasida, djala on do na mambahen nasida mamora dibagasan nalom dohot dame ni roha. Angka dakdanak ni Radja na di soergo i do nasida, djala na tole mandjalo sada hasangapon na taoe halonganghonon ni roha.KSH 9.5\nSaleleng na di pardalanan i, tongtong do nasida didongani angka soeroe-soeroean ni Debata, djala ia doeng ro borngin di na laho modom nasida, ndada ditinggalhon holan nasida sandiri. Tongtong do nasida didongani angka soeroe-soeroean i.KSH 9.6\nDisi ma, dibagasan bara na lea i do toeboe Jesus Sipaloea, djala peak di panggagatan ni pinahan. Dibagasan panggagatan i do peak Anak ni Na-toemimboel i, —na hea manggohi banoea gindjang dohot hasangaponna.KSH 10.1\nOeloean ni angka soeroe-soeroean n a marloksa-loksa i hian do Ibana andorang so ro toe tano on. Salo e h o e t n a do angka soeroe-soeroean na sangap i mamaritahon hamoeliaonna di tingki panompaon. Di na ro nasida mangadopi Ibana diatas ni habangsana, dihoephoepi nasida do bohinasida ala ni songkalna. Dipampeakhon nasida do toempalnasida di lamboeng patna, djala diendehon nasida moese do angka ende poedji-poedjian hamonangan oedjoe na dipaadop-adop nasida hamoeliaonna.KSH 10.2\nAlai atik pe songon i hatimboelonna, dihaholongi Ibana do djolma par dosa i, djala diboeat Ibana do roepa ni hatoban asa boi Ibana manaon djala mate mangganti hita.KSH 10.3\nBoi do Ibana nian laos tinggal di lamboeng ni Amana mamahe toempal dohot badjoe haradjaonna i; alai dipillit Ibana do hapogoson ni portibi on ganti ni hamoraon na di banoea gindjang. Ditontoehon Ibana do maninggalhon pangkatna na di soergo i dohot angka soeroesoerbean na mangkaholongi Ibana. Dipillit Ibana do insak-insak ni halak na djahat na di tano on ganti ni parsombaon ni angka pangisi ni banoea gindjang. Sian balga ni holong ni rohana di hita, didjalo Ibana do sada ngoloe na marhasoesaan dohot sada hamatean na djorboet. Saloehoetna on dibahen Kristus patoedoehon balga ni roha ni Debata di hita. Dipatoedoehon Ibana do di tano on manang songon dia tama bahenonta pasangaphon Debata marhite pangoloion toe lomo ni rohana. Di- bahen Ibana do songon i (marhite tiroean na binahenna i) asa boi hita moese tinggal rap dohot Ibana di ingananna na di banoea gindjang.KSH 11.1\nIanggo angka malim dohot sintoea ni halak Jahoedi ndang rade mandjalo haroro ni Jesus. Diboto nasida do na tiboe giot ro Sipaloea i, alai na managam do nasida di sada rad ja na bolon songon na di tano on na mambahen nasida gabe mamora djala marsangap. Maleahoe do di pangkirimonnasida Messias i ro marroepahon sada poso-poso na so margellok.KSH 12.1\nDjadi doeng toeboe Kristus, ndada dipapatar Debata i toe nasida. Ditongos Ibana do barita na oeli i toe angka parmahan na mandjaga dorbianasida di ladang na hoemaliang hoeta Betlehem. Angka djolma na boerdjoe do nasida on, djadi di tingki na mandjaga angka pinahan i nasida di borngin i, di na dihata-hatai nasida taringot toe Sipaloea na pinarbaga i, djala ditangianghon asa tiboe ro, ida ma, disoeroe Debata do soeroe-soeroeanna sian habangsana na marmoelia i paboa barita na denggan i toe nasida.KSH 12.2\n„Djadi, ida ma, djongdjong ma soeroe-soeroean ni Toehan di lamboengnasida, djadi disondangi sangap ni Toehan i ma angka nasida, gabe mabiar sitoetoe ma nasida. Doeng i ninna soeroe-soeroean i ma mandok nasida: Oenang hamoe mabiar; ai ida ma, hoebaritahon toe hamoe halalas ni roha na soemoeroeng, parsaoelian ni nasa bangso. Ai noenga toeboe di hamoe sadari on Sipangoloe i ima Kristus, Toehan i, di hoeta ni si Daoet.KSH 12.3\n„On ma partinandaan di hamoe: Djoempang hamoe do sada posopposo na binorhos peak di panggagatan! Doeng i pintor adong torop parangan na sian banoea gindjang, na mandongani soeroe-soeroean i, angka na mamoedji Debata, mandok: Hasangapon ma di Debata di gindjang, dame ma di tano on, halalas ni roha ni Debala ma hadjolmaon!KSH 12.4\n„Doeng i di na laho i sian nasida angka soeroe-soeroean i toe banoea gindjang, masipandohan ma angka halak parmahan i sama nasida: Laho ma hita toe Betlehem, asa itaida na hinatahonna na masa i, na pinaboa ni Toehan i toe hita, ninna.KSH 13.1\n„Djadi dipahatop nasida ma laho toesi, djoempang nasida ma si Maria dohot si Josep dohot poso-poso i, na peak di panggagatan. Alai doeng diida nasida i, dipangkata-hatahon nasida ma hata i, pinaboa toe nasida, na taringot toe dakdanak i.KSH 13.2\n„Djadi longang ma roha ni soede halak na oembege hata na hinatahon ni angka parmahan i toe nasida. Alai anggo si Maria dipeop do soede hata i, djala dipahoesor-hoesor dibagasan rohana.” Loekas 2: 9-19.KSH 13.3


Songon dia do Sitindangi Ni Jahowa Mangurupi Angka Dongan na Manghilala Hasusaan?\nMolo adong na hona mara, Sitindangi Ni Jahowa pintor hatop mangatur asa adong na mangalehon pangurupion tu angka dongan na hona mara i. Angka i patuduhon na marholong situtu do hami. (Johannes 13:34, 35; 1 Johannes 3:17, 18) Songon dia do dibahen hami laho mangurupi?\nSilehonlehon hepeng. Tingki masa haleon potir di huta Judea di tingki na parjolo, angka halak Karisten di huta Antiokia manongoshon hepeng laho mangurupi angka dongan sahaporseaon nasida. (Ulaon ni Apostel 11:27-30) Suang songon i ma, molo diboto hami adong angka dongan di luat na asing na manghilala hasusaan, hami manongoshon silehonlehon marhitehite huria asa sahat tu angka na manghaporluhon.—2 Korint 8:13-15.\nParadehon silehonlehon na boi dipargunahon. Angka sintua na adong di luat na hona mara mangalului angka ruas ni huria laho mangida songon dia do nasida. Punguan pangurupi boi mangatur laho mambagihon sipanganon, siinumon, pahean, inganan, ubat dohot pangubati. Godang Sitindangi na pande mangalehon dirina asa lao sandiri jala mangalehon pangurupion manang padengganhon angka jabu dohot Bale Harajaon na sega. Alani parsadaan na adong di orhanisasi nami jala nunga jotjot hami rap marsiurupan, boi ma hami hatop mangalehon pangurupion. Tung pe hami mangalehon pangurupion ”gumodang ma tu donganta sahaporseaon”, hami pe marsitutu do laho mangurupi angka jolma na asing, aha pe ugamo nasida.—Galatia 6:10.\nMangalehon pangurupion partondion dohot apulapul ni roha. Angka na hona mara tarlumobi manghaporluhon apulapul. Di tingki sisongon i ma, hami manghilala huaso na sian Jahowa, ”Sipangapul na sumurung”. (2 Korint 1:3, 4) Las do roha nami paboahon bagabaga ni Bibel tu angka halak na mandele, paposhon roha nasida na gira do ro Harajaon ni Debata paujunghon sude mara na mambahen pardangolan dohot sitaonon.—Pangungkapon 21:4.\nBoasa boi gira angka Sitindangi mangurupi tingki adong mara?\nAha do pangapulon na dilehon hami tu angka na hona mara?\nBagihon Bagihon Songon dia do Hami Mangurupi Angka Dongan na Manghilala Hasusaan?